Tlaková níž (album)

Tlaková níž je druhým štúdiovým albumom speváka Mira Jaroša. Slovenské rádiá z neho uviedli 6 singlov, z toho všetky sa dostali do najvyšších rádiových rotácií.
Webová stránka IFPI (Pozri SK Top 50, týždne 52/2007; 27,42/2008; 21,32,50/2009)

O albume
Album Tlaková níž vznikal dva roky. Po niekoľkých pokusoch s rôznymi hudobníkmi si spevák vybral na spoluprácu producenta Vlada „Randyho“ Gnepu. Ako prvý nahrali v prešovskom štúdiu Perina pokusný singel „Tlaková níž“ (október 2007). Ten sa v priebehu niekoľkých týždňov stal hitom a s Jarošom na základe toho podpísala nahrávaciu zmluvu spoločnosť EMI.Hudobný portál Musicstation Druhý album vychádza v deň spevákových tridsiatych narodenín, 14.marca 2008. Album pokrstila Majka z Gurunu (herečka Oľga Belešová) „mliekom z mliečnej dráhy“ a Miro Jaroš súčasne predstavil svoju kapelu a nové nahrávky.Webová stránka Pravda Booklet k albumu vytvorili Peter Korček (fotografie), Ruska Anna Rastorgueva „LaMouton“ v Moskve vytvorila príslušné animácie. Každý singel z albumu bol uvedený ako promo maxisingel s niekoľkými remixami. Na albume spolupracovali aj Jana Rolincová, Idan Raichel, Martin Husovský, Katka a Veronika Koščové. Autorom väčšiny textov a melódií je Miro Jaroš, ktorý sa taktiež stal spoluproducentom albumu. Na podporu singlov z albumu boli natočené štyri videoklipy: „Tlaková níž“Časopis Markíza, „Spadla z oblakov“Webová stránka Pravda, „Čierne písmená“TV Markíza a „Na dne mora“. Väčšina singlov bola upravená pre potreby rádií.

Zoznam skladieb
 „Tlaková níž“
 „Spadla z oblakov“
 „Boi“
 „Krásne ťa unavím“
 „Obyčajný“
 „Carpe diem“
 „Hollywood“
 „Sny“
 „Dôverne neznáma“
 „Čierne písmená“
 Bonus: „Kuba“
 Bonus: „Sklíčka (Ty, ja a môj brat)“

Single z albumu
 „Tlaková níž“
 „Obyčajný“
 „Spadla z oblakov“
 „Čierne písmená“
 „Sny“
 „"Na dne mora" (Boi)“

 Referencie 

 Externé odkazy 
Oficiálna stránka Mira Jaroša

Kategória:Hudobné albumy z 2008
Kategória:Albumy Mira Jaroša